CELEX: 62012TN0075
Language: et
Date: 2012-02-16 00:00:00
Title: Kohtuasi T-75/12: 16. veebruaril 2012 esitatud hagi — Nu Air Polska versus komisjon

21.4.2012   
            
            
               ET
            
            
               Euroopa Liidu Teataja
            
            
               C 118/28
            
         16. veebruaril 2012 esitatud hagi — Nu Air Polska versus komisjon
   (Kohtuasi T-75/12)
   2012/C 118/48
   Kohtumenetluse keel: inglise
   
      Pooled
   
   
      Hageja: Nu Air Polska sp. z o.o. (Varssavi, Poola) (esindaja: Solicitor R. MacLean)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada komisjoni 6. detsembri 2011. aasta otsuse K(2011) 8826 artikkel 1, komisjoni otsuse K(2011) 8803 artikkel 1 ja komisjoni otsuse K(2011) 8801 artikkel 1 osas, milles tagastatakse hageja makstud dumpinguvastane tollimaks vaid osaliselt ja peetakse õigusvastaselt kinni tagastatava dumpinguvastase tollimaksu täiendavad summad, mida hagejal on õigus saada;
            
         
               —
            
            
               tunnistada vaidlustatud otsused kehtivaks seni, kuni Euroopa Komisjon on võtnud Üldkohtu otsuse järgimiseks vajalikud meetmed, ning
            
         
               —
            
            
               mõista kohtukulud välja kostjalt
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et
               
                           —
                        
                        
                           kostja tegi ilmse hindamisvea, kui ta kohaldas EL-i sõltumatu importija asjakohast ja põhjendatud kasumimarginaali ning jättis tagastatava dumpinguvastase tollimaksu nõuetekohaste summade arvutamisel usaldusväärse ekspordihinna kindlaks määramata, rikkus sellega nõukogu määruse (EÜ) nr 1225/2009 (1) artikli 2 lõiget 9 ja artikli 18 lõiget 3.
                        
                     
         
               2.
            
            
               Teine väide, et
               
                           —
                        
                        
                           kostja tegi ilmse hindamisvea, kui ta arvas dumpinguvastase tollimaksu ekspordihinna arvutamisel kuluna maha ning jättis tagastatava dumpinguvastase tollimaksu nõuetekohase summa arvutamisel usaldusväärse dumpingumarginaali kindlaks määramata, rikkudes sellega nõukogu määruse (EÜ) nr 1225/2009 artikli 2 lõikeid 9 ja 11 ning artikli 11 lõiget 10.
                        
                     
         
               3.
            
            
               Kolmas väide, et
               
                           —
                        
                        
                           kostja ei teavitanud teda kiirelt ja adekvaatselt nõukogu määruse (EÜ) nr 1225/2009 artikli 11 lõike 10 täitmiseks vajalikest nõuetest, rikkudes sellega liidu üldises õiguses kehtestatud kaitseõigusi ning hea halduse tava kui ka Euroopa Liidu põhiõiguste harta artiklit 41.
                        
                     
         
      (1)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 323, lk 51).